Source: http://www.salar.fi/?page_id=1265
Timestamp: 2018-12-12 08:57:08+00:00
Document Index: 11876809

Matched Legal Cases: ['KKO ', 'kko ', 'kko ', 'kko ', 'kko ', 'KKO ']

SVK:n TIEDOTTEITA |
Tiedote 5.5 2018
Jos Teillä tulee kysyttävää EU-tietosuojadirektiiviin liittyen, pyydämme osoittamaan kysymykset allekirjoittaneelle sähköpostitse osoitteeseen jaana.vetikko@vapaa-ajankalastaja.fikeskiviikkoon 9.5. klo 12.00 mennessä. Pyrimme parhaamme mukaan vastaamaan Teiltä tulleisiin kysymyksiin kootusti 16.5. mennessä.
EU-tietosuojadirektiivi eli GDPR
Jani-Petteri Pohjonen 3.5.2018
- EU-tietoturva-asetus (GDPR) :
- Asetus koskee kaikkia organisaatioita, joilla on henkilörekistereitä tai jotka käsittelevät henkilörekistereiden
- Asetus koskee dataa (paperinen tai sähköinen), jonka perusteella ihminen voidaan tunnistaa yksilöllisesti
- Oman tietosuojavastaavan joutuvat nimittämään arkaluonteista henkilötietoa käsittelevät organisaatiot
- Poliittinen tai uskonnollinen vakaumus
- Ammattiliittoon kuuluminen
- Rikollinen teko, rangaistus tai rikoksen seuraamukset
- Terveystiedot (sairaudet, vammaisuus, jne) tai terveyteen kohdistuvat hoitotoimenpiteet
- Henkilön seksuaalinen suuntautuminen tai käyttäytyminen
- Sosiaalihuollon tarve tai saadut sosiaalihuollon palvelut ja etuudet
- Noudattamisen sijasta myös osoittamisen velvollisuus
- Ilmoitusvelvollisuus viranomaisille 72 h sisällä henkilötietoihin kohdistuneesta tietoturvaloukkauksesta
- Tietosuojasäännösten rikkomisesta viranomaiset voivat määrätä hallinnollisen sakon, joka on 2 prosenttia organisaation edeltävän tilikauden vuotuisesta kokonaisliikevaihdosta.
- Siirtymäaika loppuu: 25.5.2018
Henkilörekisteri (rekisteri) = Kaikki rekisterit, listat, kortistot, muistiinpanot, luettelot tai näihin verrattavat rekisterit, joissa on tallennettuna tietoa, jonka perusteella henkilö X pystytään tunnistamaan. Esimerkkejä rekistereistä: Excel –tiedosto, paperiset jäsenlistat, laskutusluettelo, Word–ohjelmistolla kirjoitettu osallistujaluettelo jne. Se on siis tietokoneelle ja tietojärjestelmiin tallennettu tieto, mutta myös paperille koottu arkisto / kortisto.
Henkilötieto = kaikkia tunnistettuun tai tunnistettavissa olevaan luonnolliseen henkilöön liittyvä tieto
- Tunnistettavissa olevana pidetään luonnollista henkilöä, joka voidaan suoraan tai epäsuorasti tunnistaa erityisesti tunnistetietojen, kuten nimen, henkilötunnuksen, sijaintitiedon, verkkotunnistetietojen taikka yhden tai useamman hänelle tunnusomaisen fyysisen, fysiologisen, geneettisen, psyykkisen, taloudellisen, kulttuurillisen tai sosiaalisen tekijän perusteella.
Rekisterinpitäjä = luonnollinen henkilö tai oikeushenkilö, viranomainen, virasto tai muu elin, joka yksin tai yhdessä toisten kanssa määrittelee henkilötietojen käsittelyn tarkoitukset ja keinot
Käsittelijä = luonnollinen henkilö tai oikeushenkilö, viranomainen, virasto tai muu elin, joka käsittelee henkilötietoja rekisterinpitäjän lukuun
Tietoturvaloukkaus = Tietoturvaloukkauksella tarkoitetaan loukkausta, jonka seurauksena on henkilötietojen vahingossa tapahtuva tai lainvastainen tuhoaminen, häviäminen, muuttaminen, luvaton luovuttaminen taikka pääsy tietoihin
Esimerkkejä henkilötietorekistereistä
Tapahtumien osallistujat = Esimerkki rekisteristä, johon kerätään henkilöosallistujat tapahtumaan. Rekisterissä on esimerkiksi seuraavat tiedot: Henkilön nimi, osoite, puhelinnumero.
Jäsenmaksut = Rekisteriin kerätään tietoja henkilön jäsenyydestä.Työntekijärekisteri = Rekisterissä on työntekijän tietoja, kuten nimi, sotu,
terveystiedot, puhelinnumero, sähköpostiosoite, palkkatiedot jne.
Markkinointilistat = Rekisteri joka koostu henkilöistä joille lähetetään markkinointimateriaalia. Tämä on esimerkiksi sähköpostimainontaa, kirjepostia, jne.
Varauslistat = Rekisteri johon laite, tila, avain tai muissa näihin rinnastettavissa asioissa kerätään rekisteritietoa, kuten henkilön nimi ja puhelinnumero.
Huomioita rekistereistä
Henkilörekisteriksi EI luokitella seuraavia rekistereitä:
Varauslista, jossa nimi ”Matti Meikäläinen, Avain 1, mökkiin 3”
Miksi? Tietämällä nimi Matti Meikäläinen ei vielä kerro kenellekään ketä Matti Meikäläistä tämä tieto koskee.Jos varauslistassa olisi ”Matti Meikäläinen, Keskuskatu 15 B 3, 33100 Tampere”, niin kyseessä olisi henkilörekisteri. Tieto ”Keskuskatu 15 B 3” osoittaa Matti Meikäläisen asuinosoitetta, EI viikonlopunvarauksessa olevaa tilaa.
Allergialista (esim. tapahtumaan liittyen), jossa lukee ”Maija Meikäläinen, keliakia”, EI vielä täytähenkilörekisterin määritelmää.
Miksi? Koska tieto, että jollakin Maija Meikäläinen-nimisellä henkilöllä on keliakia, ei vielä täytä henkilörekisterin määritelmää. Ei siis pystytä kohdistamaan tietoa juuri tiettyyn Maija Meikäläiseen. Joskuitenkin rekisterissä lukisi, että ”Maija Meikäläinen, 040 1234 1234, keliakia”,olisi kyseessä henkilörekisteri.
Asiakkaan – jäsenen oikeudet
Rekisterinpitäjän (liiton, yhdistyksen, seuran) on toteutettava tarvittavat tekniset ja organisatoriset toimenpiteet, joilla varmistetaan tietojenkäsittelyn asetuksen mukaisuus
Toimenpiteet tulee olla dokumentoituna ja ne on tarkistettava ja päivitettävät tarvittaessa
Toiminnan oltava riskilähtöistä ja ennakoivaa
Kyky todistaa toimenpiteet tarvittaessa viranomaisille, dokumentoinnin ja
sertifioinnin kautta
Rekisteröidyllä henkilöllä (esim. asiakas, jäsen) on vahvempi kontrolli omiin tietoihin
• Oikeus tulla unohdutuksi
• Oikeus tietojen korjaukseen ja poistamiseen, jos tietojenkäsittely ei enää tarpeellista tai käsittelylle ei ole enää laillista
• Oikeus saada tiedot yleisesti käytetyssä sähköisessä tai jäsennellyssä muodossa
Mitä tehdä käytännössä? WWW-sivut
Www-sivut ovat käytännössä monille paikka kerätä jäsenilmoittautumisia ja jäsentietoja. GDPR:n eli EU- tietosuojadirektiivin perusteella tietojen kerääminen www-sivuja hyödyntämällä pitää kertoa selkeästi käyttäjälle.
- Jos sivustolla on jäseneksiliittymislomake, lomakkeeseen pitää lisätä erillinen valinta, jolla käyttäjä hyväksyy (suostumus), että hänen tietojaan kerätään henkilötietojen käsittelyyn.
- Jos www-sivuilla käytetään evästeitä (cookies), niiden käytöstä pitää erikseen tiedottaa.
- Läheskään kaikki sivustot eivät käytä evästeitä. Kysy WWW- suunnittelijaltanne käytetäänkö sivustollanne evästeitä. Jos käytetään, luodaan sivustolle erillinen ilmoitus evästeiden käytöstä.
Mitä tehdä käytännössä? Kilpailutulokset
Kilpailutulokset, jotka sisältävät tiedon ”Matti Meikäläinen, Viialan perhokalastajat, Siika 2 kg, 1. sija” EI täytä henkilörekisterinmääritelmää.
Mitä jos nykyisessä kilpailutuloksessa lukee ”Matti Meikäläinen, GSM 040 1234 1234”?
- Voiko kilpailutulosten rekisteriä – tulostaulua muuttaa niin, että kohdentavat tiedot jätetään pois?
Mitä tehdä käytännössä? Seuran tietokone tai seuran töihin käytetty henkilökohtainen tietokone
Valtaosalla tai jopa kaikilla seuroilla on joko seuran tai seuran aktiivisten henkilöiden tietokoneilla tallennettuna seuran toimintaan tarkoitettuja henkilötietoja. Tietokoneet tulee olla suojattu tietoturvallisesti.
EU –tietosuojadirektiivissä ei suoraan määritellä miten tietoturva pitää ollahoidettu. Määritelmä on ”riittävällä tasolla”.
- Virustorjunta-, palomuuriohjelmisto tietokoneelle. Esim. F-Secure Safe
- Suojaa tietokoneen kirjautuminen salasanalla
- Varmista, että tietokoneelle asentuu tietoturvapäivitykset, esim. Windows–päivitykset jne.
- Hoida tietokoneen varmuuskopio, eli tietokoneelle kerätty henkilörekisteri– henkilörekisterit tulee olla varmuuskopioitu
Mitä tehdä käytännössä? Mitä, kun meillä on jo aikaisemmin kerättyjä rekistereitä? Pitääkö näihin kysyä erikseen jäseniltä lupa?
Rekistereitä, jotka ovat kerätty ennen 25.5.2018, ei tarvitse erikseen hyväksyä jäseniltä – henkilöiltä, vaan voidaan todeta, että henkilöt ovat jo suostuneet henkilötietojen antamiseen. Teidän ei siis tarvitse erikseen lähteä pyytämään erillistä suostumusta jokaiselta jäseneltä henkilörekisterin pitämiseen.
26.5.2018 alkaen asia on toisin. Tällöin Teidän pitää kysyä henkilöltä erillinen suostumus henkilötietojen keräämiseen.
Mitä tehdä käytännössä? Mitä jos joku jäsen haluaa, että kaikki häneen liittyvät tiedot poistetaan seuralta (henkilön oikeus tulla unohdetuksi)?
Tilanteissa, joissa henkilö haluaa tulla unohdetuksi, eli hän haluaa että seuran poistavan kaikki tiedot hänestä.
Seura EI saa poistaa henkilötietoja vaikka henkilö näin toivoo, jos ne ovat ristiriidassa muiden lakien kanssa. Esimerkiksi laskutustietoja ei saa poistaa kirjanpitolain mukaan. Myös sopimustietoja ei saa poistaa.
Tieto, joita Teidän pitää poistaa henkilöön liittyen koskee pääasiassa vain niitä tietoja, joita henkilö on itsestään antanut Teille, kunhan ne eivät ole ristiriidassa ylemmän kanssa.
Jokaisen seuran pitää tunnistaa tällä hetkellä ylläpitämänsä henkilörekisterit ja tehdä niistä jokaisesta erillinen rekisteriseloste (jäsenrekisteri ja markkinointirekisteri)
Kts. Liitteenä lähetetty erillinen Excel –tiedosto rekisteriselosteen tekemiseen.
Rekisteriselostetta ei tarvitse toimittaa etukäteen valtion viranomaisille. Se pitää olla valmiina, jos viranomaiset suorittavat tarkastuksen, miten tietosuoja on hoidettu.
Tee rekisteriselosteet nykyisistä henkilörekistereistä heti ja tee niitä lisää sitä mukaa kun rekistereitä muodostuu myöhemmin lisää.
Lisää rekisteriseloste esim. uusien jäsensopimusten liitteeksi tai nähtäville ilmoittautumisten yhteyteen. Näin henkilö pystyy omia henkilötietojaan täyttäessään tarvittaessa tutustumaan tietoon siitä, mihin hänen henkilötietojaan tallennetaan ja käytetään.
MADON LAITTAMINEN KOUKKUUN, UISTIMEN SITOMINEN SIIMAAN, SAALISKALAN
PERKAAMINEN JA NIIN EDELLEEN. TÄMÄ ON LISTA MONISTA KALASTUKSEN
PERUSTAIDOISTA, JOTKA EIVÄT NYKYPÄIVÄNÄ OLE ENÄÄ ITSESTÄÄN
SELVYYKSIÄ. MONET LAPSET JA NUORET EIVÄT PÄÄSE KOKEMAAN KALASTUKSEN
RIEMUA, KOSKA KODEISTA EI ENÄÄ LÖYDY OSAAVIA OPASTAJIA AUTTAMAAN
HARRASTUKSEN ALKUMETREILLÄ. ONNEKSI ON KALAKUMMEJA, JOTKA SIIRTÄVÄT
KALASTUKSEN TIETOJA JA TAITOJA NIITÄ KAIPAAVILLE.
Suomen Vapaa-ajankalastajien Keskusjärjestön (SVK) nuorisotyöhön on
kuulunut 20 vuoden ajan kalakummien koulutus. Kummien järjestämät
koulukäynnit, kerhot, leirit sekä erilaiset tapahtumat ovat keränneet
satojatuhansia lapsia ja nuoria kokeilemaan kalastusta. Varhaisessa
iässä saadut positiiviset kalastuskokemukset jäävät myös yleensä
kytemään niin, että joko heti taikka vuosien päästä kiinnostus
harrastusta kohtaan vahvistuu.
KALAKUMMIT OVAT TAVALLISIA KALASTUKSENHARRASTAJIA, VÄHÄN NIIN KUIN
Kalakummit ovat kalastusharrastuksen aktiiveja, jotka välittävät
tietojaan ja taitojaan uusille sukupolville. Vapaaehtoisuuteen
perustuvan toiminnan suurin palkkio on lapsilta ja nuorilta saatava
välitön palaute positiivisesta kalastuskokemuksesta. Yhteiset
kalastuskokemukset toimivat samalla erinomaisina sillanrakentajia eri
ikäryhmien välille.
Mahdollisuus välittää kalastuksen ilosanomaa saa myös kalastuksen
monitoimimiehen MIKKO PELTOLAN toimimaan kalakummin roolissa.
”Lapsen vilpitön ilo elämänsä ensimmäisestä kunnon kalasta on
unohtumaton kokemus lapsen lisäksi myös itselle. Sen kokemuksen haluaa
saada uudestaan ja uudestaan”, hehkuttaa Mikko ”Peltsi” Peltola ja
kannustaa muitakin kalastajia toimimaan samoin.
Kalakummitoiminnan lisäksi on SVK:n nuorisotoiminnan paikallisiksi
vetureiksi palkattu kalastusohjaajia. Kalastajan kokemuksella
karaistuneista apukäsistä on silti paikoin pulaa. Esimerkiksi koulut
hyödyntävät uudistetun opetussuunnitelman kannustamana kalastusta
aktiivisesti osana perusopetusta.
SVK järjestää toukokuussa useita kalakummikoulutuksia, jotka ovat
ilmaisia ja kaikille avoimia. Koulutukseen osallistuminen ei velvoita
toimimaan kalakummina. Tarkemmat tiedot koulutuksista ja niihin
ilmoittautumisesta osoitteesta
www.vapaa-ajankalastaja.fi/kummikoulutukset [1].
Kalatalousasiantuntija Janne Tarkiainen, puh. 044 547 9116,
janne.tarkiainen(at)vapaa-ajankalastaja.fi [2]
Järjestöpäällikkö Olli Saari, puh. 050 339 4660,
olli.saari(at)vapaa-ajankalastaja.fi [2]
mukaisessa kalastuksessa. Järjestön 13 vapaa-ajankalastajapiirin 513
seurassa toimii yhteensä noin 40 000 kalastuksen harrastajaa._
——– Alkuperäinen viesti ——–
Aihe: SVKn tiedote: Hauen kutuaika on nyt käsillä
Päiväys: 25.4.2018 17:21
Lähettäjä: Jaana Vetikko <jaana.vetikko@vapaa-ajankalastaja.fi>
Vastaanottaja: Jaana Vetikko <jaana.vetikko@gmail.com>
HAUENKALASTUS ON TÄLLÄ HETKELLÄ ERITTÄIN SUOSITTUA. PERINTEISESTI
KUTUA EDELTÄVÄ SESONKI ON YKSI PARHAISTA HETKISTÄ KYMPPIKALAN
TAVOITTELUUN. OSA AKTIIVISISTA HAUENKALASTAJISTA ON KUITENKIN OTTANUT
KÄYTTÖÖN OMA-ALOITTEISEN KEVÄTRAUHOITUKSEN TÄRKEIMMILLÄ HAUEN
KUTUALUEILLA JA SIIRTYNYT SEN KALASTUKSESTA KUDUN TARKKAILUUN.
Hauen kudun on perinteisesti ajateltu käynnistyvän veden lämpötilan
lähestyessä seitsemää astetta. Tämä on kuitenkin raaka yleistys,
sillä kudun käynnistymiseen vaikuttavat monet eri seikat. Eteläisten
merialueiden osalta voidaan karkeasti sanoa kudun käynnistyvän
huhtikuun loppupuolella, ja pääjoukkojen kutu on yleensä ohi ennen
toukokuun puoliväliä. Kalastuspaine on tunnetuilla kutualueilla
ajoittain kova.
Viime vuosina osa aktiivisista hauenkalastajista on päättänyt
jättää erityisesti suosituimmat kutulahdet sekä fladat rauhaan, ja
aloittavat kalastuskautensa vasta kudun ollessa pääosin ohi. Hauen
merkitys niin vapaa-ajankalastajien kuin kalastusoppaidenkin toiminnan
kannalta on erittäin suuri, joten tällaisten omaehtoisten rajoitusten
käyttöön otto on suositeltavaa.
Jos talven aikana kertynyttä poltetta kalavesille on kuitenkin
päästävä purkamaan, on erityisesti emokalojen vapauttaminen
tärkeää. Ohjeet oikeaoppiseen kalan vapauttamiseen löytyvät
esimerkiksi osoitteesta
http://www.vapaa-ajankalastaja.fi/vastuullinen/kalan-vapauttaminen/ [1]
Erityisesti Pohjanlahden rannikolla hauet nousevat puroja pitkin
fladoihin ja kluuvijärviin kudulle. Hauen ja monien muiden
kevätkutuisten kalojen kutunousuun voi tutustua esimerkiksi Suomen
Vapaa-ajankalastajien Keskusjärjestön Koolla on väliä -hankkeen
järjestämässä tapahtumassa Raippaluodon saarella Björköbyssä
Bodvattnet-nimisen fladan laskupurolla torstaina 26. huhtikuuta kello 17
Tapahtumaan voi osallistua myös Facebookissa Kalastajan Kanavalla
(https://www.facebook.com/kalastajankanava/ [2]) livevideolähetysten
muodossa. Videolähetyksissä myös haastatellaan asiantuntijoita, jotka
kertovat kutupaikkoina toimivien fladojen ja kluuvijärvien
merkityksestä alueen kalakannoille.
Kalatalousasiantuntija Juha Ojaharju, puh. 045 113 3050, s-posti:
juha.ojaharju(at)vapaa-ajankalastaja.fi [3]
Kalatalousasiantuntija Mika Oraluoma, puh. 050 564 8009, s-posti:
mika.oraluoma(at)vapaa-ajankalastaja.fi [3]
_www.vapaa-ajankalastaja.fi [4], www.vapaa-ajankalastaja.fi/vastuullinen
_www.fisuun.fi [6], www.ottiopas.fi [7],
https://www.facebook.com/vapaa.ajankalastajat/ [8]_
www.vapaa-ajankalastaja.fi [4]
www.vapaa-ajankalastajalehti.fi [9]
www.fisuun.fi [6]
www.ottiopas.fi [7]
[1] http://www.vapaa-ajankalastaja.fi/vastuullinen/kalan-vapauttaminen/
[2] https://www.facebook.com/kalastajankanava/
[3] http://vapaa-ajankalastaja.fi
[4] http://www.vapaa-ajankalastaja.fi
[5] http://www.vapaa-ajankalastaja.fi/vastuullinen
[6] http://www.fisuun.fi
[7] http://www.ottiopas.fi
[8] https://www.facebook.com/vapaa.ajankalastajat/
[9] http://www.vapaa-ajankalastajalehti.fi
SUOMEN VAPAA-AJANKALASTAJIEN KESKUSJÄRJESTÖ VALITSI VUODEN
LÄHIKALASTUSPAIKAKSI 2018 PARKANON URHEILUKALASTAJIEN YLLÄPITÄMÄN
VIINIKANJOEN ERITYISKALASTUSALUEEN, JOKA KÄSITTÄÄ VIINIKANJOEN KOLME
YLINTÄ KILOMETRIÄ. AIVAN PARKANON KESKUSTAN TUNTUMASSA VIRTAAVASSA
VIINIKANJOESSA ON RUNSAS JA MONIPUOLINEN KALASTO. VIINIKANJOELLA ON
OTETTU HUOMIOON MYÖS LIIKUNTARAJOITTEISET KALASTAJAT.
Viinikanjoki virtaa aivan Parkanon keskustan kupeessa ja on siksi
kalastajien helposti saavutettavissa. Etäisyydet lähialueen
suuremmista kaupungeista ovat maltilliset; sekä Tampereelta että
Seinäjoelta on Viinikanjoelle matkaa vain 90 kilometriä.
Liikuntarajoitteisia kalastajia varten on joelle rakennettu
kalastuslaituri, joka mahdollistaa kalastuksen peräti 120 metrin
matkalla. Kalastuslaituri sijaitsee Haapaskosken alapuolella sijaitsevan
Haapaslammen länsirannalle.
Viinikanjoki tarjoaa elämyksellistä vapakalastusta monipuolisessa ja
kauniissa ympäristössä. Viinikanjoen erityiskalastusalueella sijaitse
neljä koskea suvantoineen. Alueen halutuimmat saaliskalat ovat
kirjolohi ja taimen, joista jälkimmäinen elää Viinikanjoessa
luonnonvaraisena. Taimenen lisäksi Viinikanjoen luontaiseen kalastoon
kuuluvat ahven, hauki, kivisimppu, kuha, kuore, lahna, made, salakka,
särki ja säyne. Joessa elävän luonnonvaraisen taimenkannan
turvaamiseksi kaikki alueelta saatavat taimenet tulee vapauttaa.
Lisäksi taimenen lisääntymistä turvataan kahluukiellolla, joka
käsittää joulukuun alun ja toukokuun lopun välisen ajan. Koska
taimenen lisääntymisalueet sijaitsevat alueen yäosissa, tehdään
kirjolohi-istutukset alueen alaosalle.
Lisää tietoa Viinikanjoen erityiskalastusalueesta:
https://www.viinikanjoki.com/jokiesittely/ [1]
www.vapaa-ajankalastaja.fi [2]
www.vapaa-ajankalastajalehti.fi [3]
www.fisuun.fi [4]
www.ottiopas.fi [5]
[1] https://www.viinikanjoki.com/jokiesittely/
[2] http://www.vapaa-ajankalastaja.fi
[3] http://www.vapaa-ajankalastajalehti.fi
[4] http://www.fisuun.fi
[5] http://www.ottiopas.fi_______________________________________
HAUKIPERHOKURSSI
Perhonjokilaakson Perhokalastajat ry järjestää haukiperhokurssin
lauantaina 5.5. klo 11-15 Kokkolan kirjaston Hongell-salissa. (Isokatu
3, 67100 Kokkola)
Kurssilla perehdytään haukiperhojen sidontaan taitavan hauenkalastajan
Tuomas Hakalan opastuksella.
Ottiperhojen lisäksi kurssilla tutustutaan hauenkalastukseen
soveltuviin perhokalastusvälineisiin, eli siihen kuinka toimiva ja
helppoheittoinen setti rakennetaan.
Kurssille osallistumismaksu on 10 euroa, joka kattaa kaikki
Osallistujilla olisi hyvä olla mukana omat sidontavälineet sekä myös
perustiedot perhonsidonnasta.
Kurssille saa toki osallistua myös pelkkänä kuunteluoppilaana, jos
perhojen sitomiseen osallistuminen ei syystä tai toisesta onnistu.
Pyydämme ilmottamaan kurssille osallistumisesta etukäteen 4.5.
mennessä perhonjoki@gmail.com tai 0451316175
Hankkeelle on saatu avustusta kalastonhoitomaksuvaroista
SUOMEN VAPAA-AJANKALASTAJIEN KESKUSJÄRJESTÖN (SVK) KEVÄTKOKOUS VAATII
VOIMAYHTIÖITÄ TOTEUTTAMAAN NIILLE MÄÄRÄTYT KALATIEVELVOITTEET.
LISÄKSI JÄRJESTÖ VAATII HALLITUSTA MUUTTAMAAN VESILAKIA SITEN, ETTÄ
KALAKANNOILLE JA KALASTUKSELLE VAHINKOA AIHEUTTAVILLE
VESIVOIMAYHTIÖILLE VOIDAAN JÄLKIKÄTEEN MÄÄRÄTÄ KALATIEVELVOITE.
Pienvesivoimaloiden (alle 5 mW) osuus Suomen vesivoiman
energiantuotannosta on viisi prosenttia, mutta niiden aiheuttama vahinko
Suomen vaelluskalakannoille on mittava. Vaelluskalakannoistamme on vain
rippeet jäljellä ja kaikki jäljellä olevat vaeltavat taimenkannat
ovat uhanalaisia. Niiden kutujoet katkeavat tavallisesti pienvoimaloiden
patoihin. Yhtiöiden halukkuus rakentaa vapaaehtoisesti kalateitä on
olematon ja julkinen rahoitus on riittämätön kalateiden
Pienvesivoimaloita on Suomessa 154 kappaletta. Kymmenissä voimaloissa
ei ole toteutettu niiden luvissa määrättyjä kalatievelvoitteita. 50
vanhalle voimalalle ei ole aikoinaan määrätty mitään
kalatalousvelvoitetta, jolloin niihin ei voida jälkikäteen määrätä
kalateitä nykyisen vesilain mukaan.
Suomen Vapaa-ajankalastajien Keskusjärjestö teki vuosi sitten yhdessä
Suomen luonnonsuojeluliiton ja WWF Suomen kanssa esityksen vesilain
tarkistamiseksi, niin että lupaviranomainen voisi hakemuksesta
määrätä kalatalousvelvoitteen sellaiseen lupaan, johon velvoitetta
ei ole aikaisemmin sisältynyt. Kalatiekustannukset jäisivät luvan
haltijalle, jos voimalasta aiheutuu vahinkoa uhanalaiselle kalakannalle.
Esitykseen on suhtauduttu suopeasti, mutta asia ei ole hallituksessa
SVK katsoo, että vesilaki on jäänyt pahasti ajastaan jälkeen ja lain
tarkistamisella on kova kiire. EU:n vesipolitiikan puitedirektiivin
vaatimukset vesistöjen esteettömyydestä eivät ole Suomessa
toteutuneet lukuisten vaelluskalajokien osalta. Vesilaista puuttuvat
niin ikään kytkennät uusittuun kalastuslakiin, joka pyrkii turvaamaan
kalojen luontaisen elinkierron ja elvyttämään uhanalaisia
vaelluskaloja. Uhanalaiset vaelluskalakantamme tarvitsevat toipuakseen
esteettömiä jokia sekä vahingon aiheuttajan maksamaan kalatiet.
21.4.2018 Helsingissä.
SVK, toiminnanjohtaja Markku Marttinen, puh. 044 759 9717,
SVK:n hallitus käsitteli kilpailujaosten tekemiä sääntöehdotuksia
27.1.18 pitämässä kokouksessaan. Säännöt on nyt muokattu tänään
saadun hallituksen pöytäkirjan pohjalta ja päivitetyt säännöt
(pilkki-, onki-, uistelusäännöt sekä SM-tieto) löytyvät nyt
http://www.vapaa-ajankalastaja.fi/kilpailut/kilpailusaannot/ [1]. Talven
kilpailukutsut on myös muokattu vastaamaan uudistettuja
sääntöjämme, kutsut löytyvät tästä:
http://www.vapaa-ajankalastaja.fi/kilpailukutsut/ [2].
lähinnä joukkuemaksujen osalta. Kilpailumaksut ja SVK:n ”verot”
http://www.vapaa-ajankalastaja.fi/kilpailut/kilpailumaksut/ [3].
Piirit, laitattehan ystävällisesti tätä viestiä edelleen
seuroillenne, kiitos.
Vanha talvitie 2 – 6 A 11
vapaa-ajankalastajalehti.fi [5]
www.vapaa-ajankalastaja.fi [8]
www.fisuun.fi [10]
KUUSAMON KESKUSTAN VIERESSÄ SIJAITSEVAN JÄRVEN JÄÄLAKEUDELLA
NÄHTIIN POIKKEUKSELLISTA VIPINÄÄ EILEN 7. HUHTIKUUTA PILKKIKANSAN
TAISTELLESSA SUOMEN MESTARUUKSISTA. 1060 OSALLISTUJAN MÄÄRÄ ON MAAN
POHJOISOSISSA JÄRJESTETTÄVISSÄ SM-PILKEISSÄ HYVÄ SAAVUTUS.
KOILLISMAAN KALAVEDET OVAT KILPAILIJOIDEN SUOSIOSSA. HETI SM-PILKIN
JÄLKEEN LÄHIVESILLÄ JATKETAAN KILPAILEMISTA ERÄMAA-KUUSAMON
PILKKIVIIKOLLA, JOKA KERÄÄ VUOSITTAIN JÄRVILLE SATOJEN PILKKIJÖIDEN
Suomen kansalliskala ahven oli ainoa hyväksyttävä saalislaji
SM-pilkissä. Puntarille tuodut suurimmat kalapussit olivat varsin
pulleita peilaten poikkeuksellisen paksuun lumipeitteeseen, joka on
häirinnyt pilkkimistä tänä talvena heikentäen kalojen
syöntihalukkuutta koko maassa.
Runsaasti median huomiota saanut sääntöuudistus, joka edellyttää
ahventen tappamista heti pyyntihetkellä ei näkyvästi vaikuttanut
kilpailun tunnelmaan. Aiemmin saaliin tappaminen välittömästi oli
säännöissä suositus. Kilpailijat ottivat sääntöuudistuksen
vastaan kaksijakoisesti. Aktiivisten kilpapilkkijöiden joukosta osa oli
edelleen sillä kannalla, että suositus olisi riittänyt. Monet
suhtautuvat kuitenkin uuteen kiristyneeseen sääntöön maltillisesti.
Sääntöuudistuksen taustalla oli saaliin käsittelyyn liittyviä
eettisiä syitä.
Perinteinen SM-pilkki on säilyttänyt vuosikymmeniä suosionsa
osallistujamäärältään ylivoimaisesti suurimpana Suomen
Vapaa-ajankalastajien Keskusjärjestön yksittäisenä pilkinnän
SM-kilpailuna. Virallisia pilkinnän SM-kilpailuja järjestetään
erikseen myös kirjolohen, taimenen, raudun, särjen ja kiisken
pyytäjille.
Nuoret 12 vuotta: Piirainen Konsta, Merilapin Urheilukalastajat, 0,811
Pojat 19 vuotta: Rahikkala Oskari, Merilapin Urheilukalastajat, 2,845
Naisveteraanit 60 vuotta: Koivisto Eeva-Liisa, Oulun Erä- ja
Kennelkerho, 2,136 kg.
Miesveteraanit 60 vuotta: Mustalahti Tapio, Vammalan Urheilukalastajat,
5,224 kg.
Miesveteraanit 80 vuotta: Haverinen Raimo, Karjalan Kalamiehet, 1,235
Tulokset kokonaan www.vapaa-ajankalastaja.fi [1] => Kilpailut =>
Kalatalousasiantuntija Petter Nissén, puh. 0500 440 923, s-posti:
petter.nissen(at)vapaa-ajankalastaja.fi [2]
Kilpailunjohtaja Rauno Veteläinen, Kuusamon Uistinseura, puh. 0400 916
350, s-posti: kuusamonmarja(at)gmail.com [3]
Kalastusoppaat, Suomen Vapaa-ajankalastajien Keskusjärjestö ja Suomen
vastustavat vapaa-ajankalastajien saaliin myymistä
_SUOMEN KALASTUSOPPAAT, SUOMEN VAPAA-AJANKALASTAJIEN KESKUSJÄRJESTÖ JA
SUOMEN AMMATTIKALASTAJALIITTO OVAT HUOLISSAAN HALLITUKSEN KEHYSRIIHESSÄ
ESIIN NOUSSEESTA ESITYKSESTÄ SALLIA VAPAA-AJANKALASTUKSESSA PYYDETYN
SAALIIN MYYMINEN KAUPPOIHIN JA RAVINTOLOIHIN._
Kalastusoppaiden sekä vapaa-ajan- ja ammattikalastajien mielestä
vapaa-ajankalastajien saaliin myynnin sallimisen perusteleminen normien
purkamisella on keinotekoista. Byrokratian purkamisen sijaan esitys
toteutuessaan kasvattaisi harmaata taloutta, vaikeuttaisi valvontaa ja
heikentäisi elinkeinokalatalouden kannattavuutta. Tätäkö hallitus
haluaa?, kysyvät puheenjohtaja Markku Tiusanen, toiminnanjohtaja Markku
Marttinen ja toimitusjohtaja Kim Jordas.
Merialueelta pyydetyn vapaa-ajankalastajien saaliin kauppaaminen on
kielletty EU:n kalastuksen valvonta-asetuksella. Esitys saaliin
myynnistä kauppoihin ja ravintoloihin koskisi siis sisävesiltä
pyydettyä saalista.
Nykyisen kalastuslain mukaan vapaa-ajankalastajat voivat myydä
satunnaisesti vähäisen määrän sisävesiltä pyydettyä saalista
suoraan naapureille, tuttaville ja muille kuluttajille. Kauppaan ja
ravintoloihin tapahtuva myynti on kokonaan kielletty.
Vapaa-ajankalastajien saaliin myynnin mahdollistamisen sijaan olisi
syytä pohtia, ovatko kalastuslain määräykset vapaa-ajankalastuksessa
käytettävistä pyydysmääristä ajan tasalla. Miten on ylipäätään
mahdollista, että vapaa-ajankalastaja saa edelleen kalastaa niin
monella verkolla (8 verkkoa), että saalis pitäisi myydä kauppoihin ja
Suomen Vapaa-ajankalastajien Keskusjärjestö, toiminnanjohtaja Markku
Marttinen p. 044 759 9717
_Suomen Kalastusopaskilta ry on kalastusoppaiden valtakunnallinen
yhdistys, jonka tavoitteena on kohottaa kalastusoppaan ammatin yleistä
arvostusta, kehittää jäsentensä välistä yhteistoimintaa ja
parantaa kalastusmatkailualan yleisiä toimintaedellytyksiä._
_Suomen Ammattikalastajaliitto SAKL ry on suomalaisen ammattikalastajan
ja kalastuselinkeinon edustaja. _
Viehekalastuksen SM -kilpailun ilmoittautuminen alkaa 3.4. klo 18
SVK:n Koolla on väliä -hanke järjestää Säkylän Pyhäjärvellä 16.–17.6.2018 Viehekalastuksen SM-kilpailukokonaisuuden. Lauantaina järjestetään SM-Ahven ja sunnuntaina SM-Hauki, joissa molemmissa viisi pisintä kalaa/laji ratkaisee voiton. Viehekalastuksen Suomen mestariksi julkistetaan SM-hauki ja SM-ahven -kilpailuissa parhaiten menestynyt venekunta. Kahden hengen venekuntien välillä käytävissä kilpailuissa saa kukin kilpailija käyttää yhtä viehettä kerrallaan. Osallistumismaksu on 200 €/ venekunta, joka sisältää osallistumisoikeuden kolmeen SM-kilpailuun, lauantain illallisen kisakeskuksessa sekä sunnuntain kisasopan ennen palkintojenjakoa.
Viehekalastuksen SM -kilpailussa jaetaan mitalit myös joukkuesarjassa. Joukkueet muodostetaan kahdesta SM-hauki ja SM-ahven -kilpailuihin osallistuvasta venekunnasta. Osallistumisoikeus joukkuesarjaan on yrityksillä ja SVK:hon kuuluvilla rekisteröityneillä yhdistyksillä. Hinta on 200 €/ joukkue, joka ei sisällä joukkueeseen kuuluvien venekuntien maksua. Joukkuesarjassa kilpaillaan ennen kaikkea kunniasta, joten miltä kuulostaisi, jos teidän seuranne julistettaisiin Viehekalastuksen joukkuesarjan Suomen mestariksi?
Ilmoittautuminen alkaa tiistaina 3.4. klo 18!
Vain nopeimmille on paikkoja tarjolla, sillä venekuntien määrä on rajattu 60:een. Lisätiedot kilpailusta löytyvät osoitteesta www.viehekalastuksen-sm.fi.
[1] http://www.smpilkki2018.fi
[2] http://www.vapaa-ajankalastaja.fi/sm-pilkki/
[3] http://www.vapaa-ajankalastaja.fi
[4] http://www.vapaa-ajankalastajalehti.fi
[5] http://www.fisuun.fi
[6] http://www.ottiopas.fi_________________________________
SM-pilkki käydään lauantaina 7.4.2018 Kuusamossa. Vuoden 2018 pilkinnän Suomen mestaruuskilpailut järjestää Kuusamon Uistinseura ry. Kilpailukeskus ja kilpailutoimisto sijaitsevat kilpailun lähtöpaikan välittömässä läheisyydessä. Osoite on Sossonniementie 94, Raatesalmi, 93600 Kuusamo. Kilpailuaika kaikissa sarjoissa on klo 10.00 -14.00. Kilpailualueelle siirtyminen alkaa noin klo. 9.15 annettavalla äänimerkillä, eli avajaistilaisuuden jälkeen, ja maalialueelle kilpailijan on palattava klo. 15.00 mennessä. Kilpailualue Kilpailualue sijaitsee Kuusamojärvellä Kuusamossa. Kilpailualueesta on saatavilla karttoja kisajärjestäjältä 3 euron kappalehintaan. Karttoja voi ostaa myös SM-esikilpailun 10.3. ja SM-kilpailun 7.4. yhteydessä. Kartta julkaistaan SM-pilkki 2018 -käsiohjelmassa. Perhesarjalaiset kilpailevat sääntöjen mukaisesti muiden joukossa, eli erillistä perhesarja-aluetta ei enää ole. Kilpailualueella on kaikki harjoittelu kielletty 24.3.2018 alkaen. Vesialueen omistaja on myöntänyt luvan kilpailualueen rauhoittamiseksi pilkinnältä 24.3.2018-7.4.2018 klo 10.00. Kilpailualueella suoritetaan harjoituskiellon aikana valvontaa järjestäjien toimesta. Kilpailusarjat SM-pilkki 2018 kilpailuissa ratkaistaan seuraavat Suomen mestaruudet: a) henkilökohtaiset mestaruudet (Huom! Sarjajaot muutettu uudistettujen kilpasääntöjen myötä): - miehet M, (20-59-vuotiaat) - miesveteraanit MV 60, (60-69-vuotiaat) - miesveteraanit MV 70, (70-79-vuotiaat) - miesveteraanit MV 80, (80-vuotiaat ja vanhemmat) - naiset N, (20-59-vuotiaat) - naisveteraanit NV 60, (60-69-vuotiaat) - naisveteraanit NV 70, (70-79-vuotiaat) - naisveteraanit NV 80, (80-vuotiaat ja vanhemmat) - pojat alle 19 vuotta P19, (1999-2002 syntyneet) - tytöt alle 19 vuotta T19, (1999-2002 syntyneet) - pojat alle 15 vuotta P15, (2003-2005 syntyneet) - tytöt alle 15 vuotta T15, (2003-2005 syntyneet) - nuoret alle 12 vuotta NU12, (2006 ja sen jälkeen syntyneet) Henkilökohtaiset sarjat ovat avoimet kaikille pilkinnän harrastajille. Suomenmestaruus voidaan myöntää vain Suomen kansalaiselle, Suomessa vakituisesti asuvalle tai sellaiselle ulkomaalaiselle, joka on SVK:n tai sen jäsenseuran jäsen. b) joukkuemestaruudet Suomen Vapaa-ajankalastajien Keskusjärjestöön kuuluvien seurojen kesken - miesten joukkuekilpailu 1, 2 jne. (4 kilpailijaa/joukkue) - miesveteraanien joukkuekilpailu 1, 2 jne. (4 kilpailijaa) - naisten joukkuekilpailu 1, 2 jne. (3 kilpailijaa) - naisveteraanien joukkuekilpailu 1, 2 jne. (3 kilpailijaa) - nuorten joukkuekilpailu 1, 2 jne. (3 kilpailijaa 15-v. ja 19-v. sarjoista) Veteraanijoukkueisiin saa kuulua kilpailijoita kaikista veteraanisarjoista. c) perhesarjan mestaruus; - perhejoukkueen tulee koostua yhdestä tai kahdesta huoltajasta sekä 1-2 kilpailuvuonna 19 vuotta täyttävästä tai nuoremmasta lapsesta. Huoltajiksi hyväksytään vanhempien lisäksi myös isovanhemmat ja sisarukset. Kukin seura voi nimetä haluamansa määrän sääntöjen mukaisia joukkueita eri sarjoihin. Joukkueiden tulee koostua ko. henkilökohtaisten sarjojen kilpailijoista (kaikki joukkueiden jäsenet osallistuvat samalla myös henkilökohtaiseen kilpailuun, paitsi perhesarjalaiset). Säännöt Kilpailuissa noudatetaan SVK:n hallituksen hyväksymiä sääntöjä. Säännöt julkaistaan SM-pilkki 2018 käsiohjelmassa ja ne ovat nähtävänä kilpailukeskuksessa sekä SM-pilkin verkkosivuilla. Kilpailutoimisto SM-pilkin kilpailutoimisto on pe 6.4. avoinna klo 15-20 Sokos Hotelli Kuusamossa, os. Kirkkotie 23 Kuusamo. Kilpailupäivän aamuna kilpailutoimisto avataan klo 7.00 ja silloin kilpailutoimisto on lähtöpaikan läheisyydessä, osoitteessa Sossonniementie 94. Kilpailutoimiston sähköpostiosoite on ajtuomainen@gmail.com, ja puhelin toimiston aukioloaikoina Antti Tuomainen p. 040 835 2928. Ilmoittautuminen verkkosivujen lomakkeella tai postin välityksellä oheisella lomakkeella. Järjestäjät toivovat ilmoittautumisen tapahtuvan verkkosivujen kautta (www.smpilkki2018.fi). Ilmoittautumisten jälkeen lähetetään yhteyshenkilölle sähköpostina tiedot osallistumismaksujen maksamista varten: maksun saaja, tilinumero, maksettava summa ja viitenumero. Ilmoittautua voi myös palauttamalla kilpailukutsun mukana SVK:n toimesta seuroille lähetetyt lomakkeet postitse 8.3. mennessä osoitteella Antti Tuomainen, Ainonkuja 4, 78400 Varkaus. Lomake tulisi täyttää selvällä käsialalla. Ilmoittautumisten saavuttua järjestäjälle yhteyshenkilölle lähetetään tiedot osallistumismaksun maksamista varten. Osanottomaksut Osanottomaksut ovat: - henkilökohtaisissa aikuisten sarjoissa 20 euroa - henkilökohtaisissa nuorten sarjoissa 10 euroa - joukkuemaksu miesten sarjassa 40 euroa - joukkuemaksu miesveteraanien sarjassa 40 euroa - joukkuemaksu naisten ja naisveteraanien sarjassa 20 euroa - joukkuemaksu nuorten sarjassa 20 euroa - perhesarjan maksu 20 euroa Osanottomaksuun sisältyy kilpailukortti, kisatarra ja käsiohjelma. Kalapussit jaetaan ainoastaan punnituksen yhteydessä. Jälki-ilmoittautuminen ja joukkuemuutokset Kilpailuun voi ilmoittautua kilpailutoimistossa vielä perjantaina 6.4. klo 15.00-20.00 ja lauantaina 7.4. klo 7.00-9.00 välisinä aikoina. Jälki-ilmoittautumisista ei peritä lisämaksua! Joukkue-ilmoittautumiset ja olemassa olevien joukkueiden kokoonpanoihin tulevat muutokset tulee tehdä kilpailutoimistossa 7.4. klo 08.00 mennessä. Jälki-ilmoittautumisessa toivotaan käytettävän SVK:n jäsenkorttia.
Myyntipaikkojen varaukset Tapio Ojala p. 040-7599404 Lisätiedot Lisätietoja antavat kilpailujohtaja Rauno Veteläinen p. 0400 916 350 sekä varajohtaja Tapio Ojala p. 040 759 9404.
Suomen Vapaa-ajankalastajien Keskusjärjestö Kuusamon Uistinseura ry
Lasten ja nuorten pilkkileirillä saatiin saaliiksi satamäärin ahvenia. Lisäksi joukkoon eksyi muitakin kalalajeja, kuten särkiä, kiiskiä, lahnoja ja komeita siikoja. Pilkkileirin tunnelmasta nautti neljäkymmentä nuorta sekä toistakymmentä aikuista leiriläistä.
Pilkkileiri järjestettiin viime viikonloppuna Karjalohjalla Pellin leirikeskuksessa kalaisan Lohjanjärven rannalla. Suomen Vapaa-ajankalastajien leirille kokoontui osallistujia pääosin Etelä-Suomesta, mutta kauimmaiset leiriläiset olivat tulleet Savon maakunnista. Savon poikien kalaranne olikin hyvin viritetty, sillä Ville Hämäläinen voitti lauantaina kisatun valtakunnallisen lähikalastuskilpailun nuorten sarjan, jossa paremmuuden ratkaisi neljän eri kalalajin pisimpien yksilöiden yhteispituus. Jokainen kalastaja sai kalastaa omalla lähijärvellään ja osallistua kilpailuun lähettämällä kuvan saaliistaan mittalaudan päällä. Kilpailun järjestämisestä vastasi FLF (Finnish Lake Fishers ry). Villen voittotulos ylsi lähes metriin (99,5 cm) ja ero kisan kakkoseen oli selkeä.
Kala oli koko leirin ajan hyvällä syönnillä, ja pieniä ahvenia sai jokainen. Siiat toimivat komeina bonuskaloina ja yli puoleen kiloon vaakaa venyttäneitä siikoja tuli muutamia. Siikoja, kuten ahveniakin, otettiin kotiin viemiseksi ja alkuviikosta monessa kodissa syödäänkin terveellistä itsepyydettyä kalaruokaa.
Kalastuksen ohella leirillä askarreltiin kalastusvälineitä, saunottiin ja vietettiin kivaa aikaa kavereiden kesken. Supertärppi-leirin kanssa samaan aikaan järjestettiin Kaakkois-Suomessa vapaa-ajankalastajien leiri, jonne osanotto oli myös hyvä. Kalastus kiinnostaa nuoria!
Lisää kalastustapahtumia sekä nuorten kalakerhoja löytyy lasten- ja nuorten omilta nettisivuilta osoitteesta www.fisuun.fi.
kalatalousasiantuntija Janne Tarkiainen puh. 044 547 9116, s-posti: janne.tarkiainen(at)vapaa-ajankalastaja.fi
Aihe: SVKn tiedote: Värikoukulla pilkkivä ei syöttiä kaipaa
Päiväys: 20.2.2018 12:07
Pikkupakkanen riittää saamaan pilkkijöiden suut messingille ja moni
aloittaa viimeistään silloin tulevan pilkkikauden valmistelut.
Hankitaan ehkä pari uutta pilkkiä, teroitetaan kaira jne. Normaalia
pilkintää, esimerkiksi tapsipilkintää, harrastava kiertää
ostoskierroksen päätteeksi vielä kaupan syöttikaapin kautta. Osa
porukasta kävelee kuitenkin yhtä tyytyväisenä tämän ohi. Miksi?
Nämä pilkkijät harrastavat todennäköisesti tasapaino- tai
värikoukkupilkintää.
Värikoukkupilkinnän ”luvattu maa” lienee läntinen naapurimme ja
sieltä pyyntimuoto rantautui 1970-luvulla Suomeenkin. Kalastusmuoto on
erityisen suosittu kilpapilkkijöiden keskuudessa ja se onkin kehitetty
lähinnä ahventen päämenoksi. Kilpailuetu löytyy menetelmän
nopeudesta, koska aikaa ei kulu syöttien laittamiseen.
Värikoukkupilkintä on pystypilkinnän alalaji. Syötin sijaan pilkin
alla käytetään erivärisillä liimoilla ja mahdollisesti karvoilla
koristeltuja kolmihaarakoukkuja, joita kalat luulevat
syömäkelpoisiksi. Värikoukkupilkkijä yrittää koukkurasioistaan
löytää niin kutsutun ”päivän värin”, jolla saalista alkaisi
kertyä. Koukkurasioita saattaa olla matkassa useita ja jokaisessa on
kymmeniä erikokoisia ja -värisiä luomuksia. Kokenut värikoukkaaja
osaa hahmotella oikeat värit muun muassa veden värin ja valon
määrän – toisin sanoin jään paksuuden – mukaan. Joskus kalojen
mielihalut saattavat kuitenkin yllättää ja koukkurasian
jämäkoukusta tuleekin päivän pelastaja.
Värikoukkuintoilija yrittää paikantaa mahdollisimman isoja
kalaparvia, jotta ahventen kuuluisa kateus heräisi parhaalla
mahdollisella tavalla. Parvien etsinnässä saattaa kertyä runsaasti
sekä kilometrejä että reikiä, puhutaan siis todella aktiivisesta
harrastuksesta. Matalat vedet ovat värikoukkaajalle tärkeä osa
menestystä, syvemmässä vedessä pyyntimuodon tehokkuus laskee.
Kalan löydyttyä, pilkkiä tarjoillaan sen verran aktiivisella
otteella, ettei sen ympärille kokoontuneille raitapaidoille jää
ylimääräistä aikaa pohtia pilkin alla heiluvan makupalan eli
värikoukun syömäkelpoisuutta.
Nykyään löytyy värikoukkupilkintään erikoistuneita
kalastusseurojakin. Esimerkkinä mainittakoon helsinkiläinen seura
Värikaapparit ry, jonka kotisivuilta löytyy runsain määrin
lisätietoja värikoukkupyynnistä; http://www.saunalahti.fi/kaappari/
[1]. He ottavat mielellään uusia jäseniä toimintaansa mukaan.
Pilkkiminen on jokamiehenoikeus eli siihen ei tarvita kalastuslupia,
paitsi vaelluskalavesistöjen koski- ja virtapaikoissa sekä
erityiskalastuskohteilla.
Marcus Wikström on toiminut Suomen Vapaa-ajankalastajien
Keskusjärjestössä kalatalousasiantuntijana pian kaksitoista vuotta.
Ahven on hänen suosikkikalansa ja kesäinen jigikalastus sekä talvinen
pilkintä kuuluvat hänen suosikkilajeihinsa. Värikoukkupilkinnän hän
aloitti jo vuonna 1995 ja on siitä asti myös tehnyt värikoukkunsa
itse. Alkuajoista poiketen suurin osa liimamassasta löytää nykyään
tiensä koukkuihin, eikä sormiin. Kysy häneltä rohkeasti lisää.
seurassa toimii yhteensä noin 40 000 kalastuksen harrastajaa.
Lähettäjä: ”Jaana Vetikko” <jaana.vetikko@vapaa-ajankalastaja.fi>
Aihe: virhe jäsenmaksulaskujen e-laskuissa
Päivämäärä: 16. helmikuuta 2018 klo 11.21.31 UTC+2
Vastaanottaja: ”Jaana Vetikko” <jaana.vetikko@gmail.com>
SVK:lta on lähtenyt tällä viikolla ensimmäinen erä vuoden 2018 jäsenmaksulaskujen e-laskuja. Valitettavasti laskupohjaan on lipsahtanut vuosiluku 2017. Laskujen summat, viitenumerot ja muut tiedot ovat kuitenkin oikein ja jäsenmaksu kohdistuu maksettaessa jäsenen vuoden 2018 jäsenmaksuksi tuosta virheellisestä vuosiluvusta huolimatta. Virhe koskee lähinnä Etelä-Suomen ja Lounais-Suomen seurojen e-laskutettavia jäseniä. Pahoittelemme virhettä.
Aihe: uusi jäsenetu SVKn jäsenille
Päiväys: 19.2.2018 16:53
Veneen pohjan myrkkymaaleissa käytetään vesistöille erittäin
haitallisia biosideja, jotka vaikuttavat laajasti ja pysyvästi
vedenalaiseen ympäristöön ja täten myös kalakantoihin. Ruotsalainen
tutkimus osoittaa myös, että myrkkyvärit ovat yksi pahimmista
lähteistä vesistöihin kerääntyville mikromuoveille.
Puhdas veneen pohja on valitettavasti myös veneen suorituskyvyn
kannalta merkittävimpiä tekijöitä. Se millä maalaat veneesi pohjan
ja miten pidät pohjan puhtaana vaikuttaa suoraan suorituskykyyn,
polttoaineen kulutukseen ja veneen ajo-ominaisuuksiin.
Kotimainen Seaboost tarjoaa veneilijöille myrkyttömiä
eliönestoratkaisuja joita nyt voit SVK:n jäsenenä tilata heiltä
suoraan 10% alennuksella. Valikoimaan kuuluu testimenestyjiä, kuten
Seaboost Powerturf harjasmatot ja Powerbrush veneen pohja harjat.
Seaboost edustaa Suomessa myös saksalaista pinnoitetta Seaboost
Overdrive, joka on suunniteltu kaikille veneille jotka käyttävät
mekaanista eliönestoa, kuten harjapesukoneet, harjat, painepesurit ja
tietenkin Seaboost menetelmät. Overdrive muodostaa nopean ja erittäin
helppohoitoisen pinnan joka lisäksi kestää kulutusta ja harjausta
jopa 6 vuotta.
Tuotteet voit tilata Seaboost verkkokaupasta www.seaboost.fi [1] tai
Lisätietoa Seaboost tuotteista www.seaboost.fi [1]
Seaboost eliönesto oli 2016 Itämeriprojektin tuomariston suosikki
lähes sadasta rahoituksesta kilpailevasta ympäristöprojektista.
Vuoden Vapaa-ajankalastaja
Hallituksen terveiset koskien SM-pilkin sääntömuutoksia: Hallitus päätti muuttaa lauseen ”Saaliiksi saatu kala suositellaan tapettavaksi välittömästi ennen talteenottoa”, sanan suositella, sanaksi edellytetään. Tämä päätös tehtiin, jotta pystyttäisiin rauhoittamaan SM-pilkin järjestäjiin kohdistuva ulkoinen paine. Tämä ei aiheuta muutoksia seulamiesten tehtäviin. Samalla muistutetaan siitä, että kaloille ei tule aiheuttaa tarpeetonta kipua.
SM-lohipilkki kilpaillaan Kajaanissa, Iso-Ruuhijärvellä la 17.3. Kilpailuaika: klo 10-14 + siirtymät 30 min. Kilpailukeskus sijaitsee Iso-Ruuhijärven kalatuvalla osoitteessa Ruuhijärventie 661, 87900 Kajaani. Osallistumismaksut: Miehet ja naiset 20 €, nuoret 19v. 10 €, joukkuemaksu 30 €. Jälki-ilmoittautumismaksut 25 € ja 15 €. Ilmoittautumiset 3.3. mennessä. Tulostettava ilmoittautumislomake osoitteessa: www.kainuunvapaa-ajankalastajat.fi/sm-lohipilkki2018. Maksu 3.3. mennessä tilille Kainuun Vapaa-ajankalastajat FI25 4600 0010 8855 11. Viitteeksi ilmoittajan nimi. Kisakanslia avoinna perjantaina klo 12.00-20.00 Hotelli Scandic Kajanuksessa ja lauantaina kilpailukeskuksessa klo 6.00 alkaen. Tiedustelut:Mikko Toiviainen, p. 0400 690 025.
AJAT JA TAVAT MUUTTUVAT, MYÖS VAPAA-AJANKALASTUKSESSA. RUOAN
HANKKIMINEN EI ENÄÄ VÄLTTÄMÄTTÄ OLE SUURIN SYY, KUN LÄHDETÄÄN
KALASTAMAAN. TILALLE OVAT TULLEET KALASTUKSEN TUOMA ILO, RENTOUTUMINEN
JA LUONTOKOKEMUKSET. YHÄ USEAMPI VAPAUTTAA AINAKIN OSAN SAAMISTAAN
SAALISKALOISTA. KALOJEN VAPAUTTAMINEN AUTTAA PITÄMÄÄN LUONNONVARAISET
KALAKANNAT KUNNOSSA.
Suomessa on noin 1,5 miljoona kalastuksen harrastajaa. Vapakalastuksen
suhteellinen suosio on jatkuvassa kasvussa. Vuonna 2016 heitto- ja
vetouistelun osuus saaliista oli yhteensä 26 prosenttia. Verkoilla
saatiin saaliista enää alle 40 prosenttia, kun vielä vuonna 2000
verkkosaaliin osuus oli yli puolet. Vapaa-ajankalastajista yhä suurempi
osa vapauttaa osan, tai toisinaan jopa kaikki saamansa saaliskalat.
Kalojen vapauttaminen mahdollistaa kalastuksesta saatujen sosiaalisten,
virkistyksellisten ja taloudellisten hyötyjen saamisen ilman, että
kalakannalle aiheutetaan merkittävää kuolleisuutta. Saaliskalojen
vapaaehtoisen valikoinnin avulla pystytään ylläpitämään terveitä
ja vakaita kalakantoja, sillä isokoisten emokalojen tärkeys
kalakantojen uusiutumiselle on vielä ottamatta huomioon
kalastussäännöissä.
Myös professori HANNU LEHTONEN kannattaa kalojen vapauttamista yhtenä
kalakantojen hoitokeinona. Lehtonen toteaa Facebook-kirjoituksessaan mm.
näin: ”Pyydystä ja päästä kalastus on aivan järkevää
kalakantojen hoidon kannalta. Kun itse olen kalassa, saan yleensä myös
sellaisia kaloja, joita en halua, ja otan talteen vain ruokakalat.
Nykyisin säädökset edellyttävät alamittaisten ja rauhoitettujen
kalojen vapauttamista, mutta sitä voi hyvin soveltaa myös muiden
kalojen kohdalla. Esimerkiksi isojen kalojen vapauttamisella on paljon
hyödyllisiä seurauksia.
Itse pidän pyydystä ja päästä kalastusta oikein toteutettuna
sopivana kalakantojen hoitona. Ja siitä on myös tutkimuksiin
pohjautuvaa näyttöä. Esimerkiksi omissa tutkimuksissamme havaittiin,
että tehokas heittokalastus voi poistaa käytännössä kaikki kookkaat
hauet parissa vuodessa. Kanta koostuu tämän jälkeen pienistä
yksilöistä,” toteaa Lehtonen.
Kansanedustaja MIKKO KÄRNÄ vaatii pyydystä ja päästä
(C&R)-kalastuksen kieltämistä ja pitää sitä eläinrääkkäyksenä.
Kalastaa saisi siis vain, jos aikomuksena on tappaa kala ja syödä se.
Jos kalalla itsellään olisi kyky vastata, haluaako se tulla
vapautetuksi vai tapetuksi pyyntitapahtuman päätteeksi, ei
vastauksesta liene epäselvyyttä. Kala ei kuitenkaan nykyisen
tieteellisen tiedon valossa pysty tietoisiin päätöksiin, eikä
myöskään tietoiseen kärsimykseen.
Suomen Vapaa-ajankalastajien Keskusjärjestö vastustaa Kärnän
esitystä. Vapauttamiskielto johtaisi kalastuksen harrastajien määrän
nopeaan laskuun, istutusten lisääntymiseen entisestään ja sitä
kautta entistä suurempiin kantojen sekoittumisongelmiin, lupahintojen
kallistumiseen ja monen kalalajin osalta luontaisten kantojen
heikkenemiseen ja häviämiseen. Saksan esimerkin valossa samalla
tehtäisiin suuresta joukosta kalastuksen harrastajia rikollisia ilman
kaloille itselleen koituvia hyötyjä.
http://www.vapaa-ajankalastaja.fi/ekologisesti-kestava-kalastus-edellyttaa-saaliskalojen-valikointia/
[1] http://www.vapaa-ajankalastaja.fi/ekologisesti-kestava-kalastus-edellyttaa-saaliskalojen-valikointia/
[5] http://www.ottiopas.fi